জানা যায়, এ বছরের ১৯ এপ্রিল সন্ধ্যা ৬টার দিকে কক্সবাজার সদরের ঈদগাঁও কলেজ গেইট ব্রিজের পশ্চিমে খালপাড় থেকে আনুমানিক ২৮ বয়সী এক যুবকের বস্তাবন্দি মরদেহ উদ্ধার করে পুলিশ। ২০ এপ্রিল রাতে মরদেহটি ঝিলংজা ইউপির খরুলিয়া ঘাটপাড় এলাকার আবদুল খালেক (২৮) হিসেবে চিহ্নিত করে খালেকের স্বজনরা। ২১ এপ্রিল তাকে খালেক হিসেবে শোকাহত পরিবেশে ঘাটপাড় এলাকায় দাফনও করে। কিন্তু দাফনের ঠিক এগার দিনের মাথায় খালেককে সীতাকুন্ড থেকে জীবিত উদ্ধার করে পুলিশ। এরপর পুলিশ বস্তাবন্দী সেই মরদেহটির পরিচয় নিয়ে বিপাকে পড়ে।